Na temelju članka 13. stavak 6. Zakona o zaštiti od požara („Narodne novine“, broj 92/10.) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 5. sjednici održanoj 14. prosinca 2021. godine, donijelo je

**O D L U K U**

o donošenju Procjene ugroženosti od požara i

tehnoloških eksplozija za Grad Šibenika

Članak 1.

Donosi se Procjena ugroženosti od požara i tehnoloških eksplozija za Grad Šibenik (usklađenje 2) (u nastavku teksta: Procjena), izražena u elaboratu od strane ALFA ATEST d.o.o., Split.

Članak 2.

Ministarstvo unutarnjih poslova, Ravnateljstvo civilne zaštite, Područni ured civilne zaštite Split, Služba civilne zaštite Šibenik, dalo je Mišljenje na Procjenu ugroženosti od požara i tehnološke eksplozije i Plan zaštite od požara za Grad Šibenik, Klasa: 214-02/21-11/353, Urbroj: 511-01-370-21-2, od 15. studenog 2021. godine, a Procjena je izrađena u skladu sa Zakonom o zaštiti od požara i propisima donesenim na temelju zakona.

Članak 3.

Procjena se sastoji od tekstualnog i grafičkog dijela.

Članak 4.

Tekstualni dio Procijene sadrži:

1. Prikaz postojećeg stanja,

2. Procjena ugroženosti od požara pravnih osoba,

3. Stručna obrada činjeničnih podataka,

4. Prijedlog Organizacijskih i tehničkih mjera,

5. Smjernice za Grad Šibenik kod donošenja Planova uređenja prostora te za pravne osobe u

provedbi mjera zaštite od požara na području Grada Šibenika,

6. Zaključak,

7. Propisi i druga regulativa,

8. Grafički prilozi

Članak 5.

Grafički dio Procijene sadrži:

1. Pregled cestovnog, željezničkog zračnog i pomorskog prometa,
2. Pregled energetskog sustava, dalekovoda i transformatorske stanice,

3. Pregled kulturnih dobara Grada Šibenika,

4. Pošta i telekomunikacije,

5. Prikaz protupožarnih prometnica te šuma po kategorijama ugroženosti od požara,

6. Karta minske situacije Grada Šibenika,

7. Prikaz pravnih osoba koje skladište opasne tvari (Šibenik i Brodarica),

8. Prikaz pravnih osoba koje skladište opasne tvari (Lozovac i Danilo),

9. Prikaz hidrantske mreže Grada Šibenika,

10. Prikaz vodoopskrbnog sustava Grada Šibenika,

Članak 6.

Procjena je sastavni dio ove Odluke i neće se objaviti u Službenom glasniku Grada Šibenika. Procjena će se objaviti na web stranici Grada Šibenika, [www.šibenik.hr](http://www.šibenik.hr).

Članak 7.

Procjena čini temelj za donošenje Plana zaštite od požara Grada Šibenika.

Članak 8.

Ova Procjena stupa na snagu danom donošenja ove odluke, a prestaje važiti Odluka o Procijeni ugroženosti od požara Grada Šibenika („Službeni glasnik Grada Šibenika“, broj 02/16, od 17. ožujka 2016. godine).

KLASA: 214-01/21-01/03

URBROJ: 2182/01-10-21-7

Šibenik, 14. prosinca 2021. godine

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović,v.r.